Document ID: /roh_data/filtered/rm_wikipedia_new.jsonl.gz/1721

Success
Lara Gut (* 27 d'avrigl 1991 a Sorengo, Tessin) è ina skiunza svizra. Ella appertegna a la sguadra naziunala da Swiss-Ski e va al start sco allroundra èn tut las disciplinas, ma sias forzas èn las disciplinas spertas, la cursa rapida ed il super-G. Lara ha gudagnà fin ussa tschintg medaglias tar ils champiunadis mundials (trais giadas argient e dus giadas bronz) ed ina medaglia da bronz tar ils gieus olimpics d'enviern 2014. En la cuppa mundiala da skis dals alpins, ha ella gudagnà il classament general da la stagiun 2015/16. 2008 è ella stada en la vegliadetgna da 17 onns, la pli giuvna victura dad ina cursa da la cuppa mundiala en il super-G.